pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-การทางพิเศษแห่งประเทศไทยชี้แจงกรณีคลิปแข่งรถมอเตอร์ไซค์หน้าด่านเก็บค่าผ่านทางพิเศษ เป็นคลิปเก่าปี 2555 ปัจจุบันไม่มีเหตุการณ์ดังกล่าวแล้ว
วันศุกร์ที่ 23 มีนาคม 2561
การทางพิเศษแห่งประเทศไทยชี้แจงกรณีคลิปแข่งรถมอเตอร์ไซค์หน้าด่านเก็บค่าผ่านทางพิเศษ เป็นคลิปเก่าปี 2555 ปัจจุบันไม่มีเหตุการณ์ดังกล่าวแล้ว
การทางพิเศษแห่งประเทศไทย (กทพ.) กระทรวงคมนาคม ชี้แจงกรณีสื่อสังคมออนไลน์ และสื่อมวลชนเผยแพร่คลิป “แข่งรถบนทางด่วน ช่วยแชร์ให้ถึงนายก”
ซึ่ง กทพ. ได้ตรวจสอบกรณีดังกล่าว และขอชี้แจงว่า เหตุการณ์ดังกล่าวเกิดขึ้นเมื่อปลายปี 2555 บริเวณหลังตู้เก็บค่าผ่านทางพิเศษ ด่านเก็บค่าผ่านทางพิเศษบางขุนเทียน 2 ออกทางสาธารณะ ถนนวงแหวนกาญจนาภิเษก มุ่งหน้าเพชรเกษม บางแค โดยกลุ่มวัยรุ่นได้นัดรวมตัวนํารถจักรยานยนต์แต่งซิ่ง ออกมาแข่งความเร็วในคืนวันศุกร์หรือคืนวันเสาร์ ซึ่ง กทพ. ได้ประสานงานเจ้าหน้าที่ตํารวจท้องที่เข้าดําเนินการกับกลุ่มวัยรุ่นดังกล่าวแล้ว และจัดมาตรการป้องปรามด้วยการจัดกําลังเจ้าหน้าที่หน่วยเฉพาะกิจทางพิเศษออกตรวจตราอย่างต่อเนื่อง พร้อมรถตรวจการณ์จอดเปิดไฟวับวาบในพื้นที่เสี่ยงที่อาจเกิดเหตุอย่างต่อเนื่อง ทําให้ไม่มีเหตุการณ์ในลักษณะดังกล่าวเกิดขึ้นอีก
กทพ. ขอความร่วมมือประชาชนโปรดงดแชร์หรือเผยแพร่คลิปดังกล่าวในสื่อสังคมออนไลน์ เพื่อความเข้าใจที่ถูกต้อง
รัฐบาลไทย-ข่าวทำเนียบรัฐบาล-วิธีการป้องกันตนเองจากเชื้อไวรัสโควิด-19
วันพฤหัสบดีที่ 19 มีนาคม 2563
วิธีการป้องกันตนเองจากเชื้อไวรัสโควิด-19
การป้องกันตนเองแบบง่ายๆ มีอะไรบ้างนะ
วิธีการป้องกันตนเองจากเชื้อไวรัสโควิด-19
-หมั่นล้างมือ
-ใส่หน้ากากอนามัย
-รับประทานอาหารร้อน
-สวมอุปกรณ์ป้องกันตนเองเมื่อต้องสัมผัสกับสัตว์
รัฐบาลไทย-ข่าวทำเนียบรัฐบาล-“กรมสุขภาพจิต” เตือนอย่าส่งผ่านความเครียดไปลงกับเด็กในช่วงโควิด 19 ระบาด [กระทรวงสาธารณสุข]
วันเสาร์ที่ 30 พฤษภาคม 2563
“กรมสุขภาพจิต” เตือนอย่าส่งผ่านความเครียดไปลงกับเด็กในช่วงโควิด 19 ระบาด [กระทรวงสาธารณสุข]
“กรมสุขภาพจิต” เตือนอย่าส่งผ่านความเครียดไปลงกับเด็กในช่วงโควิด 19 ระบาด
กรมสุขภาพจิต แนะนําพ่อแม่ผู้ปกครอง ไม่ส่งผ่านความเครียดไปเด็กที่ต้องอยู่บ้านในช่วงโควิด19ระบาด เผยผลสํารวจพบเด็กและเยาวชนรับรู้และกังวลต่อสถานะการเงินของพ่อแม่ที่ต้องตกงานหรือรายได้ลดลง พร้อมแนะนํา 3 สิ่งควรทําและไม่ควรทํา รับมือเด็กติดเกมออนไลน์ในช่วงโควิด19
วันนี้ (30 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี พญ.มธุรดา สุวรรณโพธิ์ ผู้อํานวยการสถาบันราชานุกูล กรมสุขภาพจิต กล่าวถึงผลกระทบของสถานการณ์การแพร่ระบาดของโรคโควิด19 ที่มีต่อเด็กและเยาวชน ว่า ผลการสํารวจขององค์การยูนิเซฟและสภาเด็กและเยาวชนแห่งประเทศไทยพบ เด็กมีความกังวลและรับรู้ถึงสถานะทางการเงินของพ่อแม่ในช่วงการระบาดของโควิด19 โดยเด็กและเยาวชนส่วนใหญ่รับรู้ถึงความเครียดและความกังวลของพ่อแม่ในเรื่องการหารายได้ช่วงโควิด19 ระบาด โดยช่วงอายุ 20-24 ปี จะกังวลมากที่สุดถึงร้อยละ 87 รองลงมาช่วงอายุ 15-19 ปี ร้อยละ 82 ช่วงอายุ 11-14 ปีพบร้อยละ 69 และที่น่าสนใจคือเด็กอายุต่ํากว่าอายุ 10 ปี ยังพบว่ามีความกังวลถึงร้อยละ 76
นอกจากนี้ ยังสํารวจพบปัญหาเรื่องคนใกล้ชิดหรือคนในครอบครัวทําร้ายเด็กมากขึ้น สาเหตุสําคัญมาจากความเครียด ดังนั้น พ่อแม่ที่เกิดความเครียดควรจะต้องหาทางระบายและจัดการความเครียดให้ได้ อย่าส่งผ่านความเครียดด้วยการลงไม้ลงมือกับเด็ก เพราะยิ่งสร้างผลกระทบต่อเด็กเพิ่มมากขึ้น รวมทั้งพลังชุมชนต้องช่วยกันดูแลเด็กในช่วงที่พ่อแม่ผู้ปกครองจะต้องกลับไปทํางานเพื่อหารายได้อีกครั้ง และช่วยกันป้องกันภัยจากสังคมออนไลน์ที่เด็กอาจจะถูกล่อลวง ถูกคุกคามทางเพศได้ง่าย หากปล่อยให้เด็กใช้งานโดยขาดการติดตามดูแลจากผู้ใหญ่ ผู้ปกครองหรือพ่อแม่ ต้องตรวจสอบหากพบเนื้อหาที่จะก่อให้เกิดอันตรายต่อเด็กควรระงับการใช้งานและอธิบายให้เด็กได้เข้าใจถึงอันตรายที่จะตามมาเพื่อสร้างความปลอดภัยให้ได้มากที่สุด
พญ.มธุรดา กล่าวต่อว่า เรื่องที่น่าเป็นห่วงอีกเรื่องในช่วงโควิด 19 คือ ปัญหาจากการใช้สมาร์ทโฟนเพิ่มขึ้น โดยผลการสํารวจนักเรียนชั้นมัธยมต้นถึงมัธยมปลายในประเทศญี่ปุ่น ในช่วงที่เด็กหยุดเรียนนานกว่าปกติที่ใช้เวลาอยู่กับอินเตอร์เน็ตและเกมออนไลน์ จํานวน 8,464 คน พบว่า เด็กมัธยมศึกษาตอนปลายพบใช้เวลาอยู่กับสมาร์ทโฟนเพิ่มขึ้นร้อยละ 71 ส่วนเด็กมัธยมศึกษาตอนต้นพบเพิ่มขึ้นร้อยละ 72 ส่วนใหญ่ถึงร้อยละ 80 ใช้ดูคลิปวิดีโอบน YouTube ร้อยละ 40-50 ใช้แอพพลิเคชั่นในการเล่นเกมออนไลน์
จากข้อมูลดังกล่าว กรมสุขภาพจิตมีความห่วงใย และเพื่อป้องกันปัญหาเด็กติดเกมออนไลน์ ได้มีข้อแนะนําในการเล่นเกมให้เกิดความเหมาะสม กําหนดเป็น 3 สิ่งที่ควรทําและไม่ควรทํา ดังนี้สิ่งที่ควรทําคือกําหนดเวลาเล่นเกมไม่เกิน 2 ชั่วโมงต่อวัน เลือกประเภทเกมที่ไม่รุนแรง และพ่อแม่ผู้ปกครองต้องมีส่วนรับรู้ในการเล่นเกมหรือร่วมเล่นเกมบ้างเพื่อสร้างการมีส่วนร่วม ส่วนสิ่งไม่ควรทําคือไม่ทําตัวเป็นแบบอย่างที่ไม่ดี เช่น เล่นเกมมากเกินไป เล่นเกมที่รุนแรง เล่นผิดเวลา เช่น เล่นเกมขณะรับประทานอาหาร และเล่นผิดที่ เช่น เล่นในห้องนอนขณะเวลาพักผ่อน สิ่งเหล่านี้เป็นการปรับตัวสู่วิถีชีวิตใหม่เมื่อต้องใช้เวลาอยู่ร่วมกันในครอบครัวจึงอยากให้เรียนรู้พฤติกรรมของเด็กๆ ไปพร้อมกัน
*****************************************
30 พฤษภาคม 2563
รัฐบาลไทย-ข่าวทำเนียบรัฐบาล-รัฐบาลเพิ่มงบหลักประกันสุขภาพแห่งชาติ
วันศุกร์ที่ 17 มีนาคม 2560
รัฐบาลเพิ่มงบหลักประกันสุขภาพแห่งชาติ
รัฐบาลอนุมัติงบประมาณสําหรับโครงการหลักประกันสุขภาพแห่งชาติ ประจําปี 2561 จํานวนกว่า170,000 ล้านบาท เพิ่มขึ้นจากปี 2560 กว่า 7 พันล้านบาท
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติงบประมาณสําหรับโครงการหลักประกันสุขภาพแห่งชาติ ประจําปี 2561 จํานวนกว่า170,000 ล้านบาท เพิ่มขึ้นจากปี 2560 กว่า 7 พันล้านบาท โดยมีกรอบวงเงินในรายการสําคัญเพิ่มขึ้นหลายรายการ เช่น ค่าบริการทางการแพทย์ 3,197 บาทต่อคน เพิ่มขึ้น 87 บาทต่อคน ค่าบริการผู้ติดเชื้อ HIV 3,218 ล้านบาท เพิ่มขึ้น 95.83 ล้านบาท ค่าบริการผู้สูงอายุ 1,159 ล้านบาท เพิ่มขึ้น 259 ล้านบาท เป็นต้น นอกจากนี้ ยังได้เพิ่มสิทธิประโยชน์ให้แก่ประชาชนในอีก 3 รายการ ได้แก่ ค่าบริการเจ็บป่วยฉุกเฉิน ค่าบริการคัดกรองมะเร็งลําไส้ใหญ่ และค่าบริการวัคซีนมะเร็งปากมดลูก โดยรัฐบาลมุ่งหวังให้หลักประกันในชีวิตและสุขภาพของประชาชนดีขึ้นและให้ทุกคนสามารถเข้าถึงบริการสาธารณสุขได้อย่างเสมอภาคเท่าเทียมกัน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บีโอไอหารือคณะผู้บริหารเจโทรและเจซีซีประเทศญี่ปุ่น
วันจันทร์ที่ 29 มิถุนายน 2563
บีโอไอหารือคณะผู้บริหารเจโทรและเจซีซีประเทศญี่ปุ่น
บีโอไอหารือคณะผู้บริหารเจโทรและเจซีซีประเทศญี่ปุ่น
บีโอไอหารือคณะผู้บริหารเจโทรและเจซีซีประเทศญี่ปุ่น
เมื่อเร็วๆ นี้ นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) (กลาง) ให้การต้อนรับคณะผู้บริหารจากองค์การส่งเสริมการค้าต่างประเทศของญี่ปุ่น (JETRO) และหอการค้าญี่ปุ่น-กรุงเทพฯ (JCC) เพื่อหารือเกี่ยวกับแนวโน้มการลงทุน และความร่วมมือระหว่างกันในอนาคต ณ สํานักงานคณะกรรมการส่งเสริมการลงทุน (บีโอไอ) ถนนวิภาวดีรังสิต
รัฐบาลไทย-ข่าวทำเนียบรัฐบาล-สำนักบริหารจัดการน้ำแห่งชาติเตือนประเทศไทยจะเกิดปรากฎกการณ์ลานีญา ทำให้มีฝนตกนอกฤดูมากกว่าปกติ
วันอังคารที่ 9 มกราคม 2561
สํานักบริหารจัดการน้ําแห่งชาติเตือนประเทศไทยจะเกิดปรากฎกการณ์ลานีญา ทําให้มีฝนตกนอกฤดูมากกว่าปกติ
สํานักบริหารจัดการน้ําแห่งชาติเตือนประเทศไทยจะเกิดปรากฎกการณ์ลานีญา ทําให้มีฝนตกนอกฤดูมากกว่าปกติ
วันนี้ (9 มกราคม 2560) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่าสํานักบริหารจัดการน้ําแห่งชาติฝากเตือนว่า จะมีปรากฎการณ์ลานีญาเกิดขึ้นในเอเชียรวมทั้งในประเทศไทย ซึ่งจะมีฝนตกนอกฤดูมากกว่าปกติ ทําให้มีปริมาณน้ํามากในบางช่วง จึงจําเป็นต้องพร่องน้ําและระบายน้ําในเขื่อน โดยปัจจุบันมีน้ํากักเก็บในเขื่อนรวมทั้งหมด 84% ถือเป็นจํานวนมากที่สุด จึงจําเป็นต้องบริหารจัดการน้ําทั้งระบบ จึงฝากเตือนให้ประชาชนเตรียมพร้อมรับสถานการณ์ที่อาจจะเกิดขึ้น
--------------------------------------------------
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมเป็นสักขีพยาน MOU “การพัฒนาโครงสร้างพื้นฐานรองรับนวัตกรรมดิจิทัล” ผลักดันแพลตฟอร์มการพัฒนาผลิตภัณฑ์ชิ้นใหม่
วันพฤหัสบดีที่ 24 มกราคม 2562
กระทรวงดิจิทัลฯ ร่วมเป็นสักขีพยาน MOU “การพัฒนาโครงสร้างพื้นฐานรองรับนวัตกรรมดิจิทัล” ผลักดันแพลตฟอร์มการพัฒนาผลิตภัณฑ์ชิ้นใหม่
กระทรวงดิจิทัลฯ
นายพันธุ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม ร่วมเป็นสักขีพยานบันทึกข้อตกลงความร่วมมือ (MOU) “การพัฒนาโครงสร้างพื้นฐานรองรับนวัตกรรมดิจิทัล” ระหว่าง สํานักงานส่งเสริมเศรษฐกิจดิจิทัล (DEPA) กับ บริษัท แอดวานซ์ ไวร์เลส เน็ทเวอร์ค จํากัด หรือ AWN (บริษัทในเครือ AIS) เมื่อวันที่ 23 มกราคม 2562 ณ ที่ทําการสํานักงานส่งเสริมเศรษฐกิจดิจิทัล อาคารลาดพร้าวฮิลล์ ถนนลาดพร้าวซอย 4 แขวงจอมพล เขตจตุจักร กรุงเทพฯ โดยมีวัตถุประสงค์เพื่อให้ DEPA และ AIS ร่วมกันส่งเสริมและพัฒนาเศรษฐกิจดิจิทัลในทุกๆ ด้าน ประกอบด้วย การร่วมพัฒนาแพลตฟอร์มสําหรับนักพัฒนา ซึ่งรวบรวมเครื่องมือต่างๆ สําหรับเอื้อให้นักพัฒนาเกิดความคิดสร้างสรรค์ในการพัฒนาผลิตภัณฑ์ใหม่ๆ ทางด้านนวัตกรรมดิจิทัล และส่งเสริมผลักดันให้ผลิตภัณฑ์ที่ผลิตขึ้นเหล่านั้นออกสู่ตลาดได้จริง อีกทั้งยังให้คําปรึกษาเกี่ยวกับการพัฒนาผลิตภัณฑ์ใหม่ๆ ในด้านการนําเทคโนโลยีด้านดิจิทัลเข้ามาช่วยแก้ปัญหาต่างๆ นอกจากนี้ยังพัฒนานวัตกรรมดิจิทัลใหม่ๆ ในอนาคต รวมไปถึงสนับสนุนเทคโนโลยีดิจิทัลทั้งในระดับชาติ และระดับนานาชาติ
****************************
รัฐบาลไทย-ข่าวทำเนียบรัฐบาล-SME D Bank จัดเต็มคอร์สเรียนออนไลน์ฟรี 4 หลักสูตร เพื่อเอสเอ็มอี เพิ่มความรู้ เสริมทักษะ รับวิถีชีวิตใหม่ ต่อยอดธุรกิจได้อย่างเหมาะสม [กระทรวงการคลัง]
วันพุธที่ 20 พฤษภาคม 2563
SME D Bank จัดเต็มคอร์สเรียนออนไลน์ฟรี 4 หลักสูตร เพื่อเอสเอ็มอี เพิ่มความรู้ เสริมทักษะ รับวิถีชีวิตใหม่ ต่อยอดธุรกิจได้อย่างเหมาะสม [กระทรวงการคลัง]
SME D Bank จัดเต็มคอร์สเรียนออนไลน์ฟรี 4 หลักสูตร เพื่อเอสเอ็มอี เพิ่มความรู้ เสริมทักษะ รับวิถีชีวิตใหม่ ต่อยอดธุรกิจได้อย่างเหมาะสม
ธพว.จัดโครงการ SME-D Scale up Academy 2020 คอร์สเรียนออนไลน์ ฟรีไม่มีค่าใช้จ่าย หนุนผู้ประกอบการเอสเอ็มอี พลิกวิกฤตสร้างโอกาส ต่อยอดสร้างธุรกิจ รับยุค New Normal ตลอดเดือนมิถุนายน-กรกฎาคม 2563
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า ธพว.ในฐานะสถาบันการเงินเฉพาะกิจของรัฐ พร้อมสนับสนุนผู้ประกอบการเอสเอ็มอีทําธุรกิจ ภายใต้นโยบาย “เติมความรู้คู่เงินทุน” จัดโครงการ SME-D Scale up Academy 2020 คอร์สเรียนออนไลน์ พลิกวิกฤตสร้างโอกาส ต่อยอดสร้างธุรกิจ ครอบคลุม 4 หลักสูตร ฟรีไม่มีค่าใช้จ่าย ตลอดเดือนมิถุนายน-กรกฎาคม 2563 เพื่อเติมความรู้ เพิ่มทักษะการทําธุรกิจให้กับผู้ประกอบการ หลังสถานการณ์ไวรัสโคโรนา 2019 หรือโควิด-19 คลี่คลาย รับยุค New Normal หรือวิถีชีวิตใหม่ ทําให้วางแผนการตลาดได้เหมาะสม และเข้าสู่แหล่งเงินทุนต่อยอดธุรกิจได้อย่างยั่งยืน
สําหรับคอร์สเรียนออนไลน์ “พลิกวิกฤตสร้างโอกาส ต่อยอดสร้างธุรกิจ” ได้รับเกียรติจากผู้เชี่ยวชาญแต่ละสาขามาถ่ายทอดให้ความรู้และคําปรึกษาให้กับผู้เข้าอบรมนําไปใช้ต่อยอดธุรกิจได้อย่างมีประสิทธิภาพ สามารถเรียนผ่าน Google Classroom ได้ทุกที่ทุกเวลา ตลอด 24 ชั่วโมง ได้แก่ การออกแบบสินค้าและบริการ (Product / service) พรชัย ไชยเสนีย์ บริษัท Detekt Design จํากัด วันที่ 1 มิถุนายน 2563, การสร้างแบบจําลองธุรกิจ (Business Model Canvas) พันธบัตร สันติมากร บริษัท แบงคอก เวนเจอร์ส จํากัด วันที่ 15 มิถุนายน 2563, การตลาดยุคดิจิทัล (Digital Marketing) ธันย์ชนก อุณหชาติ บริษัท Digisaws จํากัด วันที่ 29 มิถุนายน 2563 และการเข้าสู่แหล่งเงินทุน ต่อยอดการเติบโตทางธุรกิจ (Finance) อภิวัฒน์ หวังมีชัย บริษัท บนกองเงินกองทอง จํากัด วันที่ 13 กรกฎาคม 2563
"ขอเชิญชวนผู้ที่สนใจเข้าร่วมเรียนออนไลน์ โดยสมัครได้ตั้งแต่วันนี้เป็นต้นไป เพื่อเพิ่มทักษะและความรู้ด้านวิชาการ เช่น ขั้นตอนการออกแบบความคิด, เทรนด์ของการทําธุรกิจในปัจจุบัน, ข้อดีของการขายออนไลน์ และการเตรียมตัวขยายธุรกิจ ด้วยการเข้าสู่แหล่งเงินทุน เป็นต้น นอกจากนี้ ผู้ที่เข้าเรียนยังเข้าร่วมกิจกรรมต่าง ๆ ของโครงการ เช่น การประกวดแผนธุรกิจ, การใช้โปรแกรมบัญชีออนไลน์ฟรี ช่วยให้ผู้ประกอบการพลิกวิกฤต เพื่อสร้างโอกาสต่อยอดธุรกิจได้อย่างเหมาะสม สอดคล้องกับแนวคิดของธนาคาร “เติมความรู้คู่ทุน” นอกจากมาตรการด้านการเงินแล้วยังมีกระบวนการพัฒนาผู้ประกอบการตลอดเส้นทางธุรกิจควบคู่กันด้วย” นางสาวนารถนารี กล่าว
ทั้งนี้ ผู้ประกอบการเอสเอ็มอี หรือประชาชนที่สนใจสามารถเข้าร่วมเรียนออนไลน์โดยสมัครได้ที่https://powersmethai.page.link/29hQหรือสแกน QR Code ในโปสเตอร์ เมื่อผู้สมัครลงทะเบียนเสร็จเรียบร้อยแล้วจะได้รับ E-Mail ตอบกลับในการยืนยันการลงทะเบียนพร้อมรหัสของชั้นเรียนทั้งหมด 7 ตัวอักษรเพื่อใช้เข้าเรียนใน Google Classroom สอบถามข้อมูลเพิ่มเติมได้ที่ Call Center โทร.1357
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมกิจกรรมจิตอาสา Big Cleaning เส้นทางเสด็จพระราชดำเนินเลียบพระนครโดยขบวนพยุหยาตราทางชลมารค เนื่องในพระราชพิธีบรมราชาภิเษก
วันพฤหัสบดีที่ 3 ตุลาคม 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมกิจกรรมจิตอาสา Big Cleaning เส้นทางเสด็จพระราชดําเนินเลียบพระนครโดยขบวนพยุหยาตราทางชลมารค เนื่องในพระราชพิธีบรมราชาภิเษก
นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมกิจกรรมจิตอาสา Big Cleaning เส้นทางเสด็จพระราชดําเนินเลียบพระนครโดยขบวนพยุหยาตราทางชลมารค เนื่องในพระราชพิธีบรมราชาภิเษก
วันที่ ๒ ตุลาคม ๒๕๖๒ เวลา ๐๙.๐๐ น. พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พร้อมด้วยนางนราพร จันทร์โอชา ภริยา เป็นประธานกิจกรรมจิตอาสา Big Cleaning เส้นทางเสด็จพระราชดําเนินเลียบพระนครโดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช ๒๕๖๒ โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม นายกฤศษญพงษ์ ศิริ ปลัดกระทรวงวัฒนธรรม คณะรัฐมนตรี หัวหน้าส่วนราชการ และประชาชนจิตอาสา เข้าร่วมกิจกรรม ณ สวนสันติชัยปราการ เขตพระนคร กรุงเทพฯ
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ร่วมเป็นสักขีพยาน พิธีลงนามบันทึกข้อตกลงความร่วมมือฯ ส่งเสริมสุขภาพคนวัยทำงาน
วันพฤหัสบดีที่ 12 กันยายน 2562
ผู้ช่วยรัฐมนตรีฯ ร่วมเป็นสักขีพยาน พิธีลงนามบันทึกข้อตกลงความร่วมมือฯ ส่งเสริมสุขภาพคนวัยทํางาน
นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เข้าร่วมเป็นสักขีพยานในพิธีลงนามบันทึกข้อตกลงความร่วมมือด้านการส่งเสริมสุขภาพและป้องกันโรค ณ โรงแรมมิราเคิล แกรนด์ คอนเวนชั่น กรุงเทพฯ
วันนี้ (12 กันยายน 2562) เวลา 09.00 น. นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เข้าร่วมเป็นสักขีพยานในพิธีลงนามบันทึกข้อตกลงความร่วมมือด้านการส่งเสริมสุขภาพและป้องกันโรค คนวัยทํางานในสถานประกอบการ และเปิดตัวแนวทาง 10 Packages ส่งเสริมสุขภาพและอนามัยสิ่งแวดล้อมในสถานประกอบการ พร้อมด้วย นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ร่วมลงนาม โดยมี พลเอกประยุทธ์ จันทร์โอชา นายกรัฐมนตรี เป็นประธาน ณ โรงแรมมิราเคิล แกรนด์ คอนเวนชั่น กรุงเทพฯ
สําหรับพิธีลงนามบันทึกข้อตกลงความร่วมมือฯ และเปิดตัวแนวทาง 10 Packages ส่งเสริมสุขภาพและอนามัยสิ่งแวดล้อมในสถานประกอบการ ระหว่าง กระทรวงสาธารณสุข ร่วมกับภาคีเครือข่ายทั้งภาครัฐและเอกชน ได้แก่ กระทรวงมหาดไทย กระทรวงแรงงาน กระทรวงอุตสาหกรรม กรุงเทพมหานคร สภาอุตสาหกรรมแห่งประเทศไทย และสมาคมโรงพยาบาลเอกชน เพื่อดําเนินงานด้านการส่งเสริมสุขภาพ ป้องกันโรค ลดพฤติกรรมทางสุขภาพที่ไม่พึงประสงค์ต่อการเกิดโรคเรื้อรัง และโรคจากการประกอบอาชีพ ของคนกลุ่มวัยทํางานซึ่งเป็นผู้ที่มีบทบาทในการขับเคลื่อนเศรษฐกิจของครอบครับและของประเทศ การทํางานร่วมกันในครั้งนี้ เป็นการลดความซ้ําซ่อนในการปฏิบัติงานของหน่วยงานต่างๆ โดยปรับปรุงฐานข้อมูลสารสนเทศการส่งเสริมสุขภาพและป้องกันโรค ให้มีความเชื่อมโยงระหว่างหน่วยงานที่เกี่ยวข้อง ส่งเสริมการใช้ข้อมูลร่วมกันในการวางแผนและขับเคลื่อนการดําเนินงาน รวมถึงการสร้างความรอบรู้ด้านสุขภาพ
รัฐบาลไทย-ข่าวทำเนียบรัฐบาล-ร่างกฎกระทรวง ฉบับที่ .. (พ.ศ. ....)  ออกตามความในประมวลรัษฎากร ว่าด้วยการยกเว้นรัษฎากร (มาตรการภาษีเพื่อกระตุ้นเศรษฐกิจในช่วงปลายปี 2560)
วันอังคารที่ 7 พฤศจิกายน 2560
ร่างกฎกระทรวง ฉบับที่ .. (พ.ศ. ....)  ออกตามความในประมวลรัษฎากร ว่าด้วยการยกเว้นรัษฎากร (มาตรการภาษีเพื่อกระตุ้นเศรษฐกิจในช่วงปลายปี 2560)
ในการประชุมคณะรัฐมนตรีเมื่อวันที่ 7 พฤศจิกายน 2560 คณะรัฐมนตรีได้มีมติเห็นชอบร่างกฎกระทรวง ฉบับที่ .. (พ.ศ. ....)  ออกตามความในประมวลรัษฎากร ว่าด้วยการยกเว้นรัษฎากร (มาตรการภาษีเพื่อกระตุ้นเศรษฐกิจในช่วงปลายปี 2560)
ในการประชุมคณะรัฐมนตรีเมื่อวันที่ 7 พฤศจิกายน 2560 คณะรัฐมนตรีได้มีมติเห็นชอบร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากร ว่าด้วยการยกเว้นรัษฎากร (มาตรการภาษีเพื่อกระตุ้นเศรษฐกิจในช่วงปลายปี 2560) ดังนี้
1. กําหนดให้ผู้เสียภาษีเงินได้บุคคลธรรมดาสามารถนําค่าใช้จ่ายเท่าที่ได้จ่ายเป็นค่าซื้อสินค้าหรือค่าบริการให้แก่ผู้ประกอบการจดทะเบียนภาษีมูลค่าเพิ่ม ในระหว่างวันที่ 11 พฤศจิกายน 2560 ถึงวันที่ 3 ธันวาคม 2560 มาหักลดหย่อนได้ตามจํานวนที่จ่ายจริงแต่ไม่เกิน 15,000 บาท
2. ผู้มีเงินได้ต้องซื้อสินค้าหรือรับบริการและชําระราคาค่าสินค้าหรือค่าบริการในช่วงเวลาดังกล่าว และต้องมีหลักฐานการซื้อสินค้าหรือรับบริการเป็นใบกํากับภาษีแบบเต็มรูปตามมาตรา 86/4 แห่งประมวลรัษฎากร
3. การซื้อสินค้าหรือรับบริการที่ได้รับยกเว้นภาษีเงินได้บุคคลธรรมดาต้องเป็นการซื้อสินค้าเพื่อใช้ในประเทศหรือบริการเพื่อใช้ในประเทศเท่านั้น และต้องเสียภาษีมูลค่าเพิ่มในอัตราร้อยละ 7 แต่สินค้านั้นไม่รวมถึงการซื้อสุรา เบียร์ ไวน์ ยาสูบ รถยนต์ รถจักรยานยนต์ เรือ น้ํามัน ก๊าซสําหรับเติมยานพาหนะ และการบริการนั้นไม่รวมถึงการจ่ายค่าบริการให้แก่ผู้ประกอบธุรกิจนําเที่ยวตามกฎหมายว่าด้วยธุรกิจนําเที่ยวและมัคคุเทศก์ การจ่ายค่าที่พักในโรงแรมให้แก่ผู้ประกอบธุรกิจโรงแรมตามกฎหมายว่าด้วยโรงแรม ทั้งนี้ ตามหลักเกณฑ์ วิธีการ และเงื่อนไขที่อธิบดีประกาศกําหนด
ทั้งนี้ มาตรการดังกล่าว จะเป็นการกระตุ้นให้เกิดการบริโภคภายในประเทศในช่วงปลายปี 2560 ซึ่งจะทําให้เกิดเงินหมุนเวียนในระบบเศรษฐกิจเพิ่มขึ้น อันจะส่งผลดีต่อการขยายตัวของระบบเศรษฐกิจโดยรวม และเป็นการช่วยบรรเทาภาระภาษีของประชาชน อีกทั้งเป็นการส่งเสริมให้ผู้ประกอบการเข้าเป็นผู้ประกอบการจดทะเบียนภาษีมูลค่าเพิ่ม ซึ่งจะขยายฐานภาษีและส่งผลดีต่อการจัดเก็บรายได้ภาษีของรัฐในระยะยาว
ศูนย์สารนิเทศสรรพากร (RD Intelligence Center) กรมสรรพากร
โทร. 1161
รัฐบาลไทย-ข่าวทำเนียบรัฐบาล-รีไฟแนนซ์สินเชื่อบ้าน มาไอแบงก์ จากผ่อนหนัก จะได้เบาลง
วันพฤหัสบดีที่ 21 พฤษภาคม 2563
รีไฟแนนซ์สินเชื่อบ้าน มาไอแบงก์ จากผ่อนหนัก จะได้เบาลง
ไอแบงก์ช่วยผ่อนหนักให้เป็นเบาจัดโปรโมชั่นสินเชื่อที่อยู่อาศัยรีไฟแนนซ์ คิดอัตรากําไรพิเศษเริ่มต้นที่ 2.00% ต่อปี ให้วงเงินสูงสุด 20 ล้านบาทต่อราย ผ่อนได้นานสูงสุด 35 ปี ฟรีค่าธรรมเนียม ฟรีค่าประเมินสูงสุด 4,000 บาท
ธนาคารอิสลามแห่งประเทศไทย (ไอแบงก์) ช่วยผ่อนหนักให้เป็นเบาจัดโปรโมชั่นสินเชื่อที่อยู่อาศัยรีไฟแนนซ์ คิดอัตรากําไรพิเศษเริ่มต้นที่ 2.00% ต่อปี ให้วงเงินสูงสุด 20 ล้านบาทต่อราย ผ่อนได้นานสูงสุด 35 ปี ฟรีค่าธรรมเนียม ฟรีค่าประเมินสูงสุด 4,000 บาท พร้อมปลอดชําระเงินต้น ชําระเฉพาะกําไรได้นานสูงสุด 6 เดือน
โปรโมชั่นสินเชื่อที่อยู่อาศัยรีไฟแนนซ์ จากไอแบงก์ ออกมาสําหรับลูกค้าที่ต้องการไถ่ถอนที่อยู่อาศัย และไถ่ถอนสินเชื่อวงเงินอเนกประสงค์แบบมีหลักประกันหรือเพื่อรีไฟแนนซ์หนี้บัตรเครดิตหรือสินเชื่อบุคคลจากสถาบันการเงินอื่น โดยสามารถนําที่อยู่อาศัยที่เป็น บ้านเดี่ยว บ้านแฝด ทาวน์เฮ้าส์ ทาวน์โฮม ห้องชุดในอาคาร อาคารพาณิชย์ และโฮมออฟฟิศ ที่มีสินเชื่อกับสถาบันการเงินอื่นและมีประวัติการผ่อนชําระสถานะปกติมาเป็นเวลา 24 งวดติดต่อกัน มารีไฟแนนซ์กับไอแบงก์ รับสิทธิพิเศษดังนี้
• อัตรากําไร 2.25% ต่อปี (กรณีทําประกันตะกาฟุล MRTA ลูกค้าจะได้รับส่วนลดอัตรากําไรลงอีก 0.25% ในปีแรก)
• วงเงินสูงสุด 20 ล้านบาทต่อราย ผ่อนได้นานสูงสุด 35 ปี (อายุผู้ขอสินเชื่อรวมกับระยะเวลาผ่อนชําระกรณีมีรายได้ประจํา ไม่เกิน 65 ปี กรณีผู้ประกอบวิชาชีพเฉพาะ อาชีพอิสระ และเจ้าของกิจการ ไม่เกิน 70 ปี)
• หากมีวงเงินเหลือสามารถขอสินเชื่ออเนกประสงค์ที่เกี่ยวเนื่องกับที่อยู่อาศัย หรือรีไฟแนนซ์บัตรเครดิต หรือสินเชื่อบุคคลจากสถาบันการเงินอื่นได้
• ปลอดชําระคืนเงินต้น ชําระเฉพาะกําไร(Grace period) นานสูงสุด 6 เดือน หรือเลือกชําระปกติ
• ฟรีค่าธรรมเนียม Front-end fee และค่าธรรมเนียมการประเมินราคาหลักประกันสูงสุด 4,000 บาท (ลูกค้าสํารองจ่ายค่าประเมินไปก่อนและสามารถขอชดเชยหลังจากเบิกใช้สินเชื่อกับธนาคาร)
ผู้สนใจสามารถติดต่อยื่นขอใช้บริการได้ที่ ไอแบงก์ ทุกสาขาทั่วประเทศ ตั้งแต่วันนี้ จนถึง 31 ธันวาคม 2563 หรือสอบถามข้อมูลเพิ่มเติมโทร ibank Call Center 1302
*หมายเหตุ:
1. "อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม"
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทน
รัฐบาลไทย-ข่าวทำเนียบรัฐบาล-รมต.นร.ออมสินฯ เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะกรรมการการประปานครหลวง
วันพฤหัสบดีที่ 12 มกราคม 2560
รมต.นร.ออมสินฯ เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะกรรมการการประปานครหลวง
นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จํานวน 500,000 บาท จาก  นายธนศักดิ์ วัฒนฐานะ ผู้ว่าการประปานครหลวงในฐานะตัวแทนคณะกรรมการการประปานครหลวง
วันนี้ (12 มกราคม 2560) เวลา 13.30 น. ณ ห้องรับรอง 1 ตึกบัญชาการ 1 ทําเนียบรัฐบาล    นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จํานวน 500,000 บาท จาก นายธนศักดิ์ วัฒนฐานะ ผู้ว่าการประปานครหลวงในฐานะตัวแทนคณะกรรมการการประปานครหลวง
โอกาสนี้ รัฐมนตรีประจําสํานักนายกรัฐมนตรีได้กล่าวขอบคุณ พร้อมชี้แจงเพิ่มเติมว่า พลเอกประยุทธ์ จันทร์โอชา นายกรัฐมนตรี เคยมีดําริว่าถ้าประชาชนมีความประสงค์ร่วมบริจาคเห็นควรแนะนําให้บริจาคเป็นเงินจะเหมาะสมกว่า เนื่องด้วยทางรัฐบาลจะได้นําเงินบริจาคดังกล่าวไปจัดซื้อสิ่งของที่จําเป็นตามที่ประชาชนในพื้นที่ร้องขอได้อย่างเหมาะสมกับความจําเป็นเร่งด่วนอย่างแท้จริง ทั้งนี้ หากประชาชนหรือหน่วยงานทั้งภาครัฐและเอกชนประสงค์จะร่วมบริจาคเงินหรือสิ่งของต่าง ๆ สามารถบริจาคได้ในวันอาทิตย์ที่ 15 มกราคม 2560 เวลา 18.00 น.- 20.00 น. ณ ตึกสันติไมตรี ทําเนียบรัฐบาล
********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กฏ 8 ข้อที่ต้องรู้ สู้ COVID-19
วันอังคารที่ 24 มีนาคม 2563
กฏ 8 ข้อที่ต้องรู้ สู้ COVID-19
สั่งอาหารปลอดภัย ส่งความห่วงใยให้คุณ
-รักษาความสะอาด
-สวมหน้ากากอนามัย
-พกเจลแอลกอฮอล์และล้างมือ
-ทําความสะอาดอุปกรณ์
-แยกเก็บอาหาร
-ไม่เปิดอาหารก่อนถึงมือลูกค้า
-ส่งอาหารทันที
-ผู้ส่งและผู้รับควรมีระยะห่าง
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เป็นประธานร่วม ในการประชุมคณะอนุกรรมการนโยบาย ยุทธศาสตร์ และแผนแม่บทการบริหารจัดการแร่ ครั้งที่ 1/2563
วันพฤหัสบดีที่ 20 กุมภาพันธ์ 2563
รองปลัดฯ ภานุวัฒน์ เป็นประธานร่วม ในการประชุมคณะอนุกรรมการนโยบาย ยุทธศาสตร์ และแผนแม่บทการบริหารจัดการแร่ ครั้งที่ 1/2563
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานอนุกรรมการร่วม  ในการประชุมคณะอนุกรรมการนโยบาย ยุทธศาสตร์ และแผนแม่บทการบริหารจัดการแร่ ครั้งที่ 1/2563  ณ ห้องประชุม ชั้น 1 อาคารเพชร กรมทรัพยากรธรณี
วันนี้ (19 กุมภาพันธ์ 2563) นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานอนุกรรมการร่วม โดยมี นายพงศ์บุณย์ ปองทอง รองปลัดกระทรวงทรัพยากรธรรมชาติและสิ่งแวดล้อม เป็นประธานอนุกรรมการ นายสมหมาย เตชวาล อธิบดีกรมทรัพยากรธรณี เป็นรองประธานอนุกรรมการ นายชัยวิทย์ อุณหศิริกุล ผู้เชี่ยวชาญด้านพัฒนาอุตสาหกรรมพื้นฐานและการเหมืองแร่ เป็นรองประธานอนุกรรมการ(แทน) ในการประชุมคณะอนุกรรมการนโยบาย ยุทธศาสตร์ และแผนแม่บทบริหารจัดการแร่ ครั้งที่ 1/2563 ณ ห้องประชุม ชั้น 1 อาคารเพชร กรมทรัพยากรธรณี
โดยคณะอนุกรรมการนี้ประกอบไปด้วย ผู้ทรงคุณวุฒิ และอนุกรรมการจากหน่วยงานราชการที่ได้รับเเต่งตั้ง รวมทั้ง เจ้าหน้าที่ที่เกี่ยวข้องของกรมทรัพยากรธรณี และ กรมอุตสาหกรมพื้นฐานและการเหมืองแร่ เข้าร่วมประชุมด้วย ซึ่งเนื้อหาหลักของการประชุมเกี่ยวกับร่างแผนแม่บทบริหารจัดการเเร่ 2560-2564 (ฉบับปรับปรุง) ร่างยุทธศาสตร์การบริหารจัดการแร่ 20 ปี (ฉบับปรับปรุง) และ ร่างกําหนดหลักเกณฑ์จําแนกทรัพยากรแร่ของประเทศไทย เพื่อใช้เป็นกรอบในการกําหนดเขตแหล่งเเร่เพื่อการทําเหมือง
รัฐบาลไทย-ข่าวทำเนียบรัฐบาล-EXIM BANK สมทบทุนคณะแพทยศาสตร์โรงพยาบาลรามาธิบดี ซื้อเครื่องมือรักษาโควิด-19 [กระทรวงการคลัง]
วันอังคารที่ 14 เมษายน 2563
EXIM BANK สมทบทุนคณะแพทยศาสตร์โรงพยาบาลรามาธิบดี ซื้อเครื่องมือรักษาโควิด-19 [กระทรวงการคลัง]
EXIM BANK สมทบทุนคณะแพทยศาสตร์โรงพยาบาลรามาธิบดี ซื้อเครื่องมือรักษาโควิด-19
นายระพีภัทร์ จันทรศรีวงศ์ ประธานกรรมการกํากับดูแลกิจการที่ดีและความรับผิดชอบต่อสังคม ธนาคารเพื่อการส่งออกและนําเข้าแห่งประเทศไทย (EXIM BANK) และนายพิศิษฐ์ เสรีวิวัฒนา กรรมการผู้จัดการ EXIM BANK มอบเงินบริจาคในนาม EXIM BANK และบริจาคสมทบจากผู้บริหารและพนักงานธนาคาร จํานวน 437,500 บาท สมทบทุนซื้อเครื่องมือแพทย์สําหรับรักษาและช่วยชีวิตผู้ป่วยโควิด-19 ให้แก่โครงการป้องกันและช่วยเหลือสถานการณ์แพร่ระบาดของโควิด-19 คณะแพทยศาสตร์โรงพยาบาลรามาธิบดี โดยมีศาสตราจารย์ นายแพทย์รณชัย คงสกนธ์ รองคณบดีฝ่ายการคลังและการพัสดุ คณะแพทยศาสตร์โรงพยาบาลรามาธิบดี และผู้บริหารโรงพยาบาลรามาธิบดี เป็นผู้รับมอบ ณ สํานักงานคณบดี คณะแพทยศาสตร์โรงพยาบาลรามาธิบดี เมื่อวันศุกร์ที่ 10 เมษายน 2563
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายพัฒนาความยั่งยืนและสื่อสารองค์กร โทร. 0 2271 3700, 0 2278 0047, 0 2617 2111 ต่อ 4120-4
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ให้สัมภาษณ์ในประเด็น  “การแก้ไขกฎหมายเพิ่มโทษผู้แข่งรถในทางสาธารณะ”
วันอังคารที่ 7 มีนาคม 2560
รองปลัดกระทรวงยุติธรรม ให้สัมภาษณ์ในประเด็น  “การแก้ไขกฎหมายเพิ่มโทษผู้แข่งรถในทางสาธารณะ”
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม ให้สัมภาษณ์ในประเด็น “การแก้ไขกฎหมายเพิ่มโทษผู้แข่งรถในทางสาธารณะ”
เมื่อวันอังคารที่ ๗ มีนาคม ๒๕๖๐ เวลา ๐๘.๔๐ น.
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
ให้สัมภาษณ์ในประเด็น “การแก้ไขกฎหมายเพิ่มโทษผู้แข่งรถในทางสาธารณะ”
จากกรณีนางสาวศรัญญา ชํานิ แม่น้องการ์ตูน
ซึ่งได้รับบาดเจ็บสาหัสจากการแข่งรถในทางสาธารณะ เมื่อปี ๒๕๕๗
เพื่อขอให้แก้ไขกฎหมายเพิ่มโทษผู้แข่งรถในทางสาธารณะ
ซึ่งกําหนดออกอากาศผ่านทางรายการ “นโยบาย By ประชาชน”
ในวันจันทร์ที่ ๑๓ มีนาคม ๒๕๖๐ ตั้งแต่เวลา ๒๑.๑๐ น. เป็นต้นไป
ทางสถานีโทรทัศน์ไทยพีบีเอส (Thai PBS)